|  |  |
| --- | --- |
| Numri i lëndës: | 2023:284379 |
| Datë: | 14.02.2024 |
| Numri i dokumentit:  | 05329595 |

**P.nr.3869/23**

**NË EMËR TË POPULLIT**

**GJYKATA THEMELORE NË PRISHTINË - DEPARTAMENTI I PËRGJITHSHËM, DIVIZIONI PENAL,** gjyqtarja e vetme gjykuese Anita Krasniqi Prenaj, me sekretaren juridike Fexhrie Tashevci, në lëndën penale kundër të akuzuarit V. B., për shkak të veprës penale- Posedimi i paautorizuar i narkotikëve substancave psikotrope ose analoge nga neni 269 par 2 të KPRK-së, duke vendosur lidhur me kërkesën e Prokurorisë Themelore në Prishtinë PP.II.nr.5598/23 të dt. 14.12.2023, për dhënien e urdhrit ndëshkimor më datë 14.02.2024, mori këtë:

 **A K T GJ Y K I M**

**PRANOHET** kërkesa e Prokurorisë Themelore në Prishtinë **-** Departamenti i Përgjithshëm, PP.II.nr.5598/23 të dt. 14.12.2023, gjykata jep këtë:

**URDHËR NDËSHKIMOR**

**I akuzuari:**

**V. B.**,nga babai H., i lindur me dt. ... në P... jeton në Rr. “L... B...” nr. ... , me numër personal ..., shqiptar - Shtetas i Republikës së Kosovës.

**ËSHTË FAJTOR**

**Sepse:**

Më datë 10.09.2023 rreth orës 17,00 rr. Sh... R..., në P... ,Njësia e Hetimeve Policore gjatë një pikë kontrolli kanë ndaluar veturën e tipit “... “me targa ...të cilën e drejtonte i pandehuri V. B., ashtu që gjatë kontrollit kanë gjetur dy qese me substancë narkotike e cilat sipas akt ekspertimit ka rezultuar të jetë substancë Marihuanë që përmbajnë tetrahidrokanabionol (THC) me pesë neto të përgjithshme 2.03+/-0.0001 gram

**Me këtë ka kryer veprën penale** Posedimi i paautorizuar i narkotikëve substancave psikotrope ose analoge nga neni 269 par 2 të KPRK-së

Andaj gjykata-konform dispozitave të neneve 4, 38, 43, 69 të KPRK-së, si dhe nenit 364 e 495 të KPPRK-së, i shqipton:

**DËNIM ME GJOBË**

I akuzuari **V. B.** dënohet me gjobë në shumë prej 400 **€ (katërqind euro)**, të cilin mund ta paguaj me dy (2) këste, në afatin ligjor nga dita e plotfuqishmërisë së këtij aktgjykimi.

Nëse personi i dënuar nuk dëshiron ose nuk mund të paguaj gjobën, gjykata do t’ia zëvendësoj dënimin me gjobë në dënim me burgim, duke ia llogaritur 1 (një) ditë burgim, me 20 € të gjobës.

Obligohet që të paguaj shpenzimet e procedurës penale dhe atë në emër të paushallit gjyqësor shumën prej 30 €, dhe në emër të kompensimit të viktimave të krimit shumën prej 20 €, të gjitha në afat prej 15 ditësh nga dita e plotfuqishmërisë së këtij aktgjykimi.

Konfiskohen dy qese të llojit Marihuanë që përmbajnë Tetrahidrokanabinol (THC), me peshë neto të përgjithshme: 2.3+/-0.0001 gram.

 **A r s y e t i m**

Prokuroria Themelore në Prishtinë **-** Departamenti i përgjithshëm, ka paraqitur aktakuzën, PP.II.nr 5598/23 të dt. 14.12.23., kundër të pandehurit **V. B.** për shkak të veprës penale – Posedimi i paautorizuar i narkotikëve substancave psikotrope ose analoge nga neni 269 par 2 të KPRK-së

Gjyqtarja e çështjes me rastin e shqyrtimit paraprak të çështjes, konform nenit 493 të KPPK-së, gjeti se janë plotësuar kushtet nga neni 495 të KPPK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, siç janë: vërtetimi mbi sekuestrimin e përkohshëm të sendeve të dt. 10.09.2023, Raporti i ekspertimit me nr. referues AKF 2023-2962/23-2791 dt. 16.11,23 , deklaratat , foto albumi, informacionet për të pandehurin si dhe shkresat e tjera të lëndës, vërtetohet se ekziston dyshimi i bazuar mirë se i akuzuari e ka kryer veprën penale për të cilën akuzohet.

Vendimi mbi shpenzimet e procedurës penale për paushallin gjyqësor u morë në kuptim të nenit 449 par. 1 dhe par. 2 pika 2.6 të KPPK-së.

Vendimi mbi obligimin e të akuzuarit që t’i paguajë shpenzimet në emër të viktimave u morë konform nenit 39 par.3 pika 3.1 të Ligjit për kompensimin e viktimave të krimit.

Vendimi për konfiskim u morrë në bazë të nenit 269 par.1 të KPRK-së dhe nenit 276 par.2 pika 2,4 lidhur me par.1 të KPPRK-së, sipas të cilës dispozitë pasuria që është qenësisht e rrezikshme ose e paligjshme i nënshtrohet automatikisht konfiskimit pa marrë parasysh gjetjet e gjyqtarit të vetëm gjykues ose trupit gjykues lidhur me fajësin apo pafajsinë e të pandehurit.

Nga sa u tha më lartë në bazë të neneve 364 dhe 495 të KPPK, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**P.nr.3869/23 të dt. 14.02.2024**

***Sekretarja juridike Gjyqtaja e çështjes***

***Fexhrie Tashevci Anita Krasniqi Prenaj***

**KËSHILLA JURIDIKE:**

Kundër këtij aktgjykimi – urdhri ndëshkimor, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.